ประกาศกรมสรรพสามิตประกาศกรมสรรพสามิตเรื่องหลักเกณฑ์ วิธีการ และเงื่อนไข ในการยกเว้นภาษีสำหรับน้ำมันและผลิตภัณฑ์น้ำมันที่นำไปใช้เป็นวัตถุดิบในการผลิตผลิตภัณฑ์อุตสาหกรรมเคมีปิโตรเลียมและอุตสาหกรรมตัวสารละลาย(โซลเว้นท์)------------------------- เพื่ออนุวัตตามประกาศกระทรวงการคลัง(ฉบับที่ ๒๗) เรื่อง ลดอัตราและยกเว้นภาษีสรรพสามิต ลงวันที่ ๓๐ ธันวาคม ๒๕๓๔และเพื่อให้การปฏิบัติเกี่ยวกับการนำน้ำมันและผลิตภัณฑ์น้ำมันไปใช้เป็นวัตถุดิบในการผลิตผลิตภัณฑ์อุตสาหกรรมเคมีปิโตรเลียมและอุตสาหกรรมตัวสารละลาย เป็นไปโดยถูกต้องและรัดกุมตลอดจนเป็นไปในแนวทางเดียวกัน กรมสรรพสามิตจึงกำหนดหลักเกณฑ์ วิธีการ และเงื่อนไขไว้ ดังต่อไปนี้ ข้อ๑ ให้ยกเลิกระเบียบกรมสรรพสามิต ว่าด้วยการควบคุมน้ำมันและผลิตภัณฑ์น้ำมันที่นำไปใช้เป็นวัตถุดิบในโรงอุตสาหกรรมผลิตผลิตภัณฑ์เคมีปิโตรเลียมและอุตสาหกรรมตัวสารละลาย พ.ศ. ๒๕๓๒ ลงวันที่ ๒๐ กันยายน ๒๕๓๒ ข้อ๒ ผู้ประกอบอุตสาหกรรมหรือผู้นำเข้าที่ประสงค์จะขอรับการยกเว้นภาษีสรรพสามิตสำหรับน้ำมันและผลิตภัณฑ์น้ำมันซึ่งจะนำไปใช้เป็นวัตถุดิบในการผลิตภัณฑ์อุตสาหกรรมเคมีปิโตรเลียม และอุตสาหกรรมตัวสารละลาย(โซลเว้นท์) ให้ยื่นคำขอต่ออธิบดีหรือผู้ซึ่งอธิบดีมอบหมายตามแบบ ภษ. ๐๑-๔๕ ท้ายประกาศ ฯนี้ ณ กรมสรรพสามิตหรือสำนักงานสรรพสามิตจังหวัดแห่งท้องที่ที่โรงอุตสาหกรรมที่จะขอยกเว้นภาษีตั้งอยู่หรือสำนักงานสรรพสามิตจังหวัดแห่งท้องที่ที่ด่านศุลกากรที่มีการนำเข้านั้นตั้งอยู่พร้อมด้วยหลักฐานที่อธิบดีหรือผู้ซึ่งอธิบดีมอบหมายกำหนด ในกรณีที่ผู้ประกอบอุตสาหกรรมหรือผู้นำเข้าขอรับการยกเว้นภาษีตามวรรคหนึ่งเพื่อนำไปใช้เป็นวัตถุดิบในอุตสาหกรรมซึ่งมิได้เป็นโรงอุตสาหกรรมตามกฎหมายสรรพสามิตผู้ขอยกเว้นภาษีจะต้องดำเนินการให้เจ้าของหรือผู้รับผิดชอบของอุตสาหกรรมเคมีปิโตรเลียมและอุตสาหกรรมตัวสารละลาย (SOLVENT) แห่งนั้นทำหลักฐานแสดงความยินยอมให้พนักงานเจ้าหน้าที่เข้าทำการตรวจสอบสถานที่เก็บ ตลอดจนบัญชีต่าง ๆที่เกี่ยวกับการใช้วัตถุดิบที่ได้รับการยกเว้นภาษีนั้น และนำหลักฐานการยินยอมปฏิบัติตามข้อ ๑๓มาแสดงพร้อมกับการยื่นคำขอยกเว้นภาษีด้วย ข้อ๓ เมื่ออธิบดีหรือผู้ซึ่งอธิบดีมอบหมายสั่งให้ยกเว้นภาษีสรรพสามิตสำหรับน้ำมันและผลิตภัณฑ์น้ำมันซึ่งจะนำไปใช้เป็นวัตถุดิบดังกล่าวในข้อ ๒ ให้ผู้ประกอบอุตสาหกรรมที่ขอยกเว้นภาษีแจ้งให้เจ้าพนักงานสรรพสามิตผู้ควบคุมโรงอุตสาหกรรมนั้นทราบเป็นหนังสือเพื่อทำการตรวจสอบวัดปริมาตรและชนิดของน้ำมันและผลิตภัณฑ์น้ำมันก่อนนำออกจากโรงอุตสาหกรรม หรือให้ผู้นำเข้าที่ขอยกเว้นภาษีแจ้งให้เจ้าพนักงานสรรพสามิตแห่งท้องที่ที่มีการนำเข้าทราบเป็นหนังสือเพื่อทำการตรวจสอบวัดปริมาตรและชนิดของน้ำมันและผลิตภัณฑ์น้ำมันที่นำเข้าก่อนส่งไปยังโรงอุตสาหกรรมผลิตผลิตภัณฑ์เคมีปิโตรเลียมและอุตสาหกรรมตัวสารละลาย ข้อ๔ ให้เจ้าพนักงานสรรพสามิตผู้ควบคุมโรงอุตสาหกรรมหรือเจ้าพนักงานสรรพสามิตแห่งท้องที่ที่มีการนำเข้าจัดทำรายละเอียดของน้ำมันและผลิตภัณฑ์น้ำมันที่นำออกจากโรงอุตสาหกรรมหรือที่นำเข้าแล้วรายงานให้กรมสรรพสสามิตทราบภายใน๑๐ วันนับแต่วันนำออกจากโรงอุตสาหกรรมหรือวันที่ส่งไปยังโรงอุตสาหกรรมผลิตผลิตภัณฑ์เคมีปิโตรเลียมและอุตสาหกรรมตัวสารละลายสำหรับกรณีนำเข้า ข้อ๕ ให้ผู้ประกอบอุตสาหกรรมที่ผลิตผลิตภัณฑ์เคมีปิโตรเลียมและอุตสาหกรรมตัวสารละลายซึ่งได้รับน้ำมันและผลิตภัณฑ์น้ำมันที่ได้รับการยกเว้นภาษีสรรพสามิตมาเพื่อนำไปใช้เป็นวัตถุดิบในการผลิตแจ้งให้เจ้าพนักงานสรรพสามิตผู้ควบคุมโรงอุตสาหกรรมหรือเจ้าพนักงานสรรพสามิตแห่งท้องที่ที่โรงอุตสาหกรรมนั้นตั้งอยู่ทราบเพื่อทำการตรวจสอบวัดปริมาตรและชนิดของน้ำมันและผลิตภัณฑ์น้ำมันที่ได้รับเข้าไปในโรงอุตสาหกรรม ข้อ๖ ให้ผู้ประกอบอุตสาหกรรมหรือผู้นำเข้าที่ได้รับการยกเว้นภาษีจัดส่งหลักฐานแสดงปริมาตรและชนิดของน้ำมันและผลิตภัณฑ์น้ำมันที่ส่งเข้าเป็นวัตถุดิบในโรงอุตสาหกรรมผลิตผลิตภัณฑ์เคมีปิโตรเลียมและอุตสาหกรรมตัวสารละลายที่เจ้าพนักงานสรรพสามิตผู้ควบคุมโรงอุตสาหกรรมหรือเจ้าพนักงานสรรพสามิตแห่งท้องที่ที่โรงอุตสาหกรรมผลิตผลิตภัณฑ์เคมีปิโตรเลียมและอุตสาหกรรมตัวสารละลายตั้งอยู่ตรวจสอบและลงลายมือชื่อรับรองให้กรมสรรพสามิตภายใน ๑๐ วัน นับแต่วันที่นำน้ำมันและผลิตภัณฑ์น้ำมันดังกล่าวออกจากโรงอุตสาหกรรมหรือภายใน ๑๐วันนับแต่วันที่นำเข้าไปในโรงอุตสาหกรรมผลิตผลิตภัณฑ์เคมีปิโตรเลียมและอุตสาหกรรมตัวสารละลายสำหรับกรณีนำเข้า ข้อ๗ ให้เจ้าพนักงานสรรพสามิตผู้ควบคุมโรงอุตสาหกรรมหรือเจ้าพนักงานสรรพสามิตแห่งท้องที่ที่โรงอุตสาหกรรมผลิตผลิตภัณฑ์เคมีปิโตรเลียมและอุตสาหกรรมตัวสารละลายตั้งอยู่จัดทำบัญชีการรับ -จ่ายน้ำมันและผลิตภัณฑ์น้ำมันตามแบบทะเบียนวัตถุดิบท้ายประกาศ ฯ นี้เพื่อบันทึกรายการที่เกิดขึ้นไว้เป็นหลักฐานในการตรวจสอบ ข้อ๘ ให้ผู้ประกอบอุตสาหกรรมผลิตผลิตภัณฑ์เคมีปิโตรเลียมและอุตสาหกรรมตัวสารละลายแจ้งกรรมวิธีการผลิตสัดส่วนของวัตถุดิบที่ใช้ในการผลิตสินค้าสำเร็จรูปแต่ละชนิดตลอดจนส่วนที่ใช้เป็นเชื้อเพลิงและส่วนที่สูญเสียว่าเป็นอัตราส่วนเท่าใด ต่ออธิบดีหรือผู้ที่อธิบดีมอบหมาย ข้อ๙ ให้กองวิชาการดำเนินการวิเคราะห์กรรมวิธีการผลิต ว่าวัตถุดิบที่ได้รับการยกเว้นภาษีจะผลิตเป็นสินค้าสำเร็จรูปตามชนิดและปริมาณเท่าใดเพื่อประกอบการตรวจสอบการชำระภาษี ข้อ๑๐ น้ำมันและผลิตภัณฑ์น้ำมันใดที่กำหนดไว้ในบัญชีพิกัดอัตราภาษีสรรพสามิตท้ายพระราชบัญญัติพิกัดอัตราภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติพิกัดอัตราภาษีสรรพสามิต (ฉบับที่ ๓) พ.ศ. ๒๕๓๔หากจะมีการนำออกจากโรงอุตสาหกรรมผลิตผลิตภัณฑ์เคมีปิโตรเลียมและอุตสาหกรรมตัวสารละลายหรือได้นำน้ำมันและผลิตภัณฑ์น้ำมันไปใช้ภายในโรงอุตสาหกรรมนอกเหนือจากการใช้เป็นวัตถุดิบให้ผู้ประกอบอุตสาหกรรมผลิตผลิตภัณฑ์เคมีปิโตรเลียมและอุตสาหกรรมตัวสารละลายชำระภาษีสรรพสามิตในอัตราที่ใช้บังคับในขณะที่นำสินค้านั้นออกจากโรงอุตสาหกรรมหรือนำไปใช้แล้วแต่กรณี ข้อ๑๑ ในกรณีที่น้ำมันและผลิตภัณฑ์น้ำมันที่ขอยกเว้นภาษีสรรพสามิตตามข้อ ๒ซึ่งนำเข้าไปในโรงอุตสาหกรรมผลิตผลิตภัณฑ์เคมีปิโตรเลียมและอุตสาหกรรมตัวสารละลายมีจำนวนที่ตรวจวัดได้ตามข้อ ๕น้อยกว่าจำนวนน้ำมันและผลิตภัณฑ์น้ำมันที่ตรวจวัดได้ตามข้อ ๓ ซึ่งส่งไปยังโรงอุตสาหกรรมผลิตผลิตภัณฑ์เคมีปิโตรเลียมและอุตสาหกรรมตัวสารละลายให้ผู้ประกอบอุตสาหกรรมหรือผู้นำเข้าที่ได้รับการยกเว้นภาษีสรรพสามิตตามข้อ๒ มีหน้าที่เสียภาษีสรรพสามิตสำหรับน้ำมันและผลิตภัณฑ์น้ำมันตามชนิดและจำนวนที่ขาดหายไปในอัตราภาษีที่ใช้บังคับ ณวันที่นำออกจากโรงอุตสาหกรรมหรือวันที่นำเข้าแล้วแต่กรณี ข้อ๑๒ ในกรณีที่น้ำมันและผลิตภัณฑ์น้ำมันซึ่งนำเข้าไปเพื่อใช้เป็นวัตถุดิบในการผลิตผลิตภัณฑ์เคมีปิโตรเลียมและอุตสาหกรรมตัวสารละลายได้สูญหายหรือขาดจำนวนไปเมื่อเปรียบเทียบกับผลการตรวจวิเคราะห์ตามข้อ ๙เกินกว่าอัตราสัดส่วนของวัตถุดิบส่วนที่ใช้เป็นเชื้อเพลิงและส่วนที่สูญเสียตามที่อธิบดีกำหนดให้ผู้ประกอบอุตสาหกรรมผลิตผลิตภัณฑ์เคมีปิโตรเลียมและอุตสาหกรรมตัวสารละลายนั้นมีหน้าที่เสียภาษีสำหรับน้ำมันและผลิตภัณฑ์น้ำมันตามชนิดและจำนวนที่สูญหายหรือขาดจำนวนไปในอัตราภาษีที่ใช้บังคับในขณะที่นำน้ำมันและผลิตภัณฑ์น้ำมันเข้าไปทำการผลิตเว้นแต่จะพิสูจน์ได้ว่าการสูญหายหรือขาดจำนวนไปนั้นเกิดจากกรรมวิธีการผลิตหรือกรณีอื่นที่อธิบดีอนุมัติตามที่เห็นสมควร ข้อ๑๓ กรณีที่ผู้นำน้ำมันและผลิตภัณฑ์น้ำมันที่ได้รับการยกเว้นภาษีไปใช้เป็นวัตถุดิบในการผลิตผลิตภัณฑ์เคมีปิโตรเลียมและอุตสาหกรรมตัวสารละลาย(โซลเว้นท์) มิใช่ผู้ประกอบอุตสาหกรรมตามกฎหมายสรรพสามิตจะต้องมีหลักฐานแสดงความยินยอมปฏิบัติตามข้อ ๕ ข้อ ๖ ข้อ ๗ ข้อ ๘ ข้อ ๑๐ และข้อ ๑๒ โดยอนุโลมด้วย ข้อ๑๔ ประกาศนี้ให้ใช้บังคับตั้งแต่วันที่ ๑ มกราคม ๒๕๓๕ เป็นต้นไป ประกาศ ณ วันที่ ๑ มกราคม๒๕๓๕ โกวิทย์ โปษยานนท์ อธิบดีกรมสรรพสามิต[ดูข้อมูลจากภาพกฎหมาย][รก.๒๕๓๕/๑/๓๕พ/๑ มกราคม ๒๕๓๕] จารุวรรณ/แก้ไข ๑๓กันยายน ๒๕๔๕ A+B(C)